num_pages: 136
description: Извадка-представяне от в-к "Дневник"Пътеводителят "Възможната България" излиза от печат тази седмица. Той описва над 30 места в 27 различни географски точки на България, посетени от авторката, както и информация за още 17.Това се случва след като през септември и октомври 2014 г. Василка Маркова лично ги посещава в в 25 селца и паланки и изминава общо 3 700 км."Нарекох книгата си "Възможната България", защото това, което видях, и това, което се прави по живите места, ме кара да вярвам, че има една наистина възможна, щастлива и усмихната България," обяснява авторката в предговора на хартиения вариант. Тя е антрополог (културна и социална антропология), и се описва като "майка, градски човек, прекарал детството си в София и Ахтопол." "Хората винаги са ми били най-интересното нещо на този свят – не планините, не морето, не разходките из природата, нито пък заведенията. Мисля, че човекът е най-интересното нещо. Затова и учих антропология. Хората и техните стремежи, вери, практики, желания, удовлетворености, представи за красиво и грозно, умно и глупаво, редно и нередно. Техните търсения, смисли, истини," пише още тя.
language: Bulgarian
title: Възможната България. Пътеводител на живите места
publisher: Издателство "Потайниче"